
Objectius generals:
1. Fomentar un bon clima d’aula i de centre. 
2. Facilitar la convivència a l’institut. 

Objectius específics:
1. Dotar d’eines comunes als equips docents per a una bona gestió d’aula.
2. Afavorir l’acceptació de la figura del docent com el referent dins de l’aula per part de grups i alumnat sobre què es considera un ús adequat o no dels dispositius mòbils.
3. Afavorir dins de l’aula relacions interpersonals basades en el respecte mutu i l’acceptació de normes comunes.
4. Implicar d’una manera activa als equips docents en l’elaboració de normes i pautes i, en concret, d’una normativa sobre l’ús del mòbil dins de les aules.
5. Projectar coherència i treball en equip també en les nostres actuacions dins de l’aula cap a l’alumnat i la família.

Les normes concretes sobre l’ús del mòbil dins de l’aula

Front al repte de promoure un ús pedagògic del mòbil a les aules sense generar noves situacions de conflicte i conductes contràries a causa d’un ús inadequat (des de consultes no autoritzades a prendre fotos o gravar vídeos sense la nostra autorització), vam acordar en reunió d’equip docent del passat dimarts 9 de gener les següents mesures preventives:

1. Dediquem el primer temps de la classe també a demanar la invisibilitat dels dispositius mòbils: cal silenciar o apagar els dispositius mòbils; un cop silenciats o apagats cal guardar-los a la motxilla; no valen butxaques de la roba o l’estoig sobre la taula. 
2. Autoritzem l’ús del mòbil quan trobem que pot ser d’utilitat pedagògica (fer un kahoot; documentar amb foto o vídeo una activitat; enregistrar una pràctica d’àudio; etc.).
3. Marquem també un temps de termini de l’ús autoritzat del mòbil.
4. Advertim als alumnes que la consulta o utilització del mòbil fora de la possible situació d’autorització docent el considerem conducta contrària lleu a les normes de convivència (c. c. c. lleu) i que, com a tal, quedarà sota el nostre criteri si li acompanya expulsió d’aula o només l’enregistrament de la conducta contrària.
5. Compartir aquestes normes concretes de l’equip docent de 1 ESO amb la resta d’equips docents del centre i demanar-lis la seva adhesió.

Aquestes mesures preventives arriben de part nostra a l’alumnat i a les famílies com a normativa concreta en l’ús dels mòbils a les aules i dins del conjunt de les Normes de Funcionament de Centre on ja es recull que el no compliment de les mateixes pot comportar per l’alumne un procés sancionador i, segons la gravetat de l’incompliment, l’obertura d’expedient disciplinari.


S’han de respectar les normes generals acordades per l’equip docent. 
El professor/a que respecta les normes acordades a l’equip docent actua amb un suport al darrera de tot l’equip que el legitima. L’alumnat el respectarà més. 
Hem de recordar que els alumnes actuen junts i si el professor/a que actua en solitari és detectat per l’alumnat, perd la força i el respecte.

